На основу члана 55 Закона о комуналним дјелатностима (''Службени лист ЦГ'', бр.55/16, 74/16, 02/18, 66/19), члана 36 и 39 Статута општине Беране (''Службени лист ЦГ–Општински прописи'', бр. 42/18), члана 12 став 1 алинеја 4 Одлуке о оснивању ДОО ''Паркинг сервис'' Беране (''Службени лист ЦГ-Општински прописи'', бр. 28/14, 12/15), Скупштина општине Беане, на сједници одржаној, **12. августа 2022**. године, донијела је

**О Д Л У К У**

**о давању сагласности на Цјеновник услуга ДОО ''Паркинг сервис'' Беране**

**Члан 1**

Даје се сагласност на Цјеновник услуга, ДОО ''Паркинг сервис'' Беране, бр. 641/2022 од 05. 07. 2022. године, које је утврдио вршилац дужности извршног директора ДОО ''Паркинг сервис'' Беране.

**Члан 2.**

Саставни дио ове одлуке је Цјеновник услуга привредног друштва из члана 1 ове Одлуке.

**Члан 3**

Одлука ступа на снагу осмог дана од дана објављивања у ''Службеном листу ЦГ-Општински прописи''.

**СКУПШТИНА ОПШТИНЕ БЕРАНЕ**

**Број: 02-016/22-311 ПРЕДСЈЕДНИК СКУПШТИНЕ**

**Беране, 12. 08.2022. године Новица Обрадовић**

**О б р а з л о ж е њ е**

Правни основ

Правни основ за доношење ове одлуке садржан је у члану 55 Закона о комуналним дјелатностима којим је између осталог прописано да вршилац комуналне дјелатности подноси захтјев за давање сагласности на висину цијене комуналних услуга Скупштини јединице локалне самоуправе, те да је скупштина јединице локалне самоуправе дужна да одлучи о захтјеву за утврђивање висине, односно за промјену цијене.

Чланом 36 и 39 Статута општине Беране је прописано да Скупштина оппштине у вршењу својих дјелатности доноси одлуке и друге прописе.

Чланом 12 став 1 алинеја 4 Одлуке о оснивању ДОО ''Паркинг сервис'' Беране, прописано је да оснивач друштва даје сагласност на утврђени цјеновник услуга.

Разлози за доношење

Вршилац дужности извршног директора ДОО''Паркинг сервис'' Беране утврдио је Цјеновник услуга бр. 641/2022 од 50.07.2022. године, у складу са Законом о комуналним дјелатностима и Уредбом о ближим елементима и методологији за одређивање цијена комуналних услуга, те су се стекли услови да се испоштује обавеза достављања цјеновника Скупштини, као оснивачу, ради давања сагласности на Цјеновник услуга. Нове цијене услуга узроковане су повећањем минималне зараде запослених, трошкове рада, материјала и др. те је доношење нових цијена неопходно ради нормалног рада привредног друштва.

Финансијска средства потребна за реализацију ове одлуке

За реализацију ове Одлуке нијесу потребна посебна финансијска средства.

Имајући у виду горе наведено предлажемо да Скупштина донесе Одлуку о давању сагласности на Цјеновник услуга, као у тексту предлога.